#### EELNÕU

NARVA LINNAVALITSUS

K O R R A L D U S

## Narva \_\_.09.2015 nr ………..-k

**Raieloa väljastamine**

**(Lemminkäinen Eesti AS)**

**1. Asjaolud ja menetluse käik**

15.09.2015. a esitas Lemminkäinen Eesti AS (rg-kood 10114029) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 156 puu raieks munitsipaalmaadel Narva linnas aadressil Jõe tn 1 ja 3 (51101:003:0058; 51101:003:0057). Raieluba taotletakse seoses Jõe tn 1 ja 3 hoonete taguse nõlva korrastamisega. 156 puu (44 leppa, 18 pärna, 16 kuuske, 32 kastanit, 38 vahtrat, 8 pihlakat) raie on ette nähtud projektiga „Jõe tn 1 ja 3 nõlva kindlustamise eelprojekt“, töö nr P15005. Puid ei ole võimalik säilitada ja asendada, kuna need asetsevad hoonete tagusel nõlval.

**2. Õiguslikud alused**

Narva Linnavolikogu 06.03.208 määruse nr 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus.

**3. Otsus**

Väljastada Lemminkäinen Eesti AS-le (rg-kood 10114029) raieluba 156 puu raieks munitsipaalmaadel Narva linnas aadressil Jõe tn 1 ja 3 (51101:003:0058; 51101:003:0057).

**4. Rakendussätted**

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Lemminkäinen Eesti AS-le (rg-kood 10114029)

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Eduard East Ants Liimets

Linnapea Linnasekretär